Glaskas Voorwaardes | AFRIFIKSIE
Bepalings en voorwaardes: Afrifiksie se Glaskas 2017
Inskrywings kan via vonkpos gestuur word na: machiel.viljoen@afrifiksie.com met die volgende inligting:
2.2 Titel van die verhaal; skrywer se naam en van; vonkposadres en telefoonnommers; baie belangrik die kategorie en die aantal woorde van verhaal.
Sluitingsdatum vir die Afrikaanse wetenskapfiksie en fantasie kortverhaal-skryfkompetisie is voor of op 31 Julie 2017 elke jaar. Ontvangs van inskrywings sal per vonkpos (binne 3 werksdae) bevestig word.
Wenners sal aangewys word nie later as15 Desember 2017 nie en sal telefonies of per vonkpos in kennis gestel word dat hy/sy die wenner in ‘n bepaalde kategorie van Afrifiksie se Glaskas 2017 was.
Indien ’n wenner nie beskikbaar is nie, of nie reageer op vonkpos of telefoniese kommunikasie binne 5 (vyf) werksdae vandat Afrifiksie die persoon probeer kontak het nie, kan ’n nuwe wenner aangewys word.
Enige persoon wat Afrikaans magtig is, behalwe die klas persone genoem in paragraaf 11, mag deelneem aan die Afrikaanse wetenskapfiksie en fantasie kortverhaalskryfkompetisie.
Enige persoon wat vir Afrifiksie se Glaskas 2017 inskryf, skryf in onderworpe aan hierdie bepalings en voorwaardes. Deur in te skryf word die bepalings en voorwaardes deur die deelnemer aanvaar.
Deelnemers moet deeglik aandui vir watter kategorie hulle inskryf. Korrekte inligting in hierdie verband berus by die deelnemer en Afrifiksie en sy organiseerders word gevrywaar van enige verwarring en/of diskwalifikasie van inskrywings as gevolg van gebroke inligting:
Inskrywings wat voorheen reeds ingeskryf was vir ‘n kompetisie van Afrifiksie, sal nie ‘n tweede keer in oorweging kom om as wenner in enige Afrifiksie-kompetisie aangewys te word nie – selfs al is dit aangepas of verbeter.
Enige persoon wat vir die Afrikaanse wetenskapfiksie en fantasie kortverhaalskryfkompetisie inskryf, se inligting word op Afrifiksie se databasis geberg vir doeleindes van toekomstige Afrifiksie promosies. Die inligting sal slegs gebruik word vir navorsingsdoeleindes en nie verkoop of beskikbaar gestel word aan derde partye nie.
Let op dat vir die kategorie wat in die KORTVERHAALGENRE val, deelnemers moet seker maak dat hy/sy kennis dra van die vereistes vir ’n kortverhaal. Dit geld ook vir die lengte van die verhaal. Deur nie daaraan gehoor te gee nie, kan lei tot diskwalifikasie.
Afrifiksie behou die reg voor om te eniger tyd uit die Afrikaanse wetenskapfiksie en fantasie kortverhaalskryfkompetisie te onttrek, om welke rede ook al en word ook in hierdie verband gevrywaar teen enige aanspreeklikheid teenoor derdes.
Rig navrae aan Machiel Viljoen by machiel.viljoen@afrifiksie.com.